हॉन्गकॉन्ग की कंपनी आईवूमी ने भारत में अपना नया स्मार्टफोन iVoomi i2 Lite लॉन्च किया है। देखा जाए तो यह फोन मई में पेश किए गए iVoomi i2 का कमज़ोर वर्ज़न है। नए स्मार्टफोन के ज़रिए कंपनी भारत के टियर 2 और टियर 3 शहरों में अपनी पैठ मजबूत करना चाहती है। इस स्मार्टफोन में एचडी+ 'फुल व्यू' डिस्प्ले है और यह डुअल रियर कैमरा सेटअप के साथ आता है। फोन को मर्करी ब्लैक, गोल्ड, मार्स रेड और नेपट्यून ब्लू रंग में उपलब्ध कराया गया है। बीते महीने ही iVoomi ने iVoomi V5 को लॉन्च किया था। 3,499 रुपये वाला यह स्मार्टफोन 5 इंच के डिस्प्ले और 5 मेगापिक्सल के फ्रंट व रियर कैमरे के साथ आता है।